LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Tenisa sporta centram „Pļavnieki”**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Sporta klubs „Olimpika”” (adrese – Melnsila iela 25 – 41, Rīga, LV-1046, reģistrācijas numurs – 40003332994) 2010.gada 22.aprīļa iesniegumu par nacionālās sporta bāzes statusa piešķiršanu sporta bāzei –Tenisa sporta centram „Pļavnieki”.

2. Pēc iesnieguma par nacionālās sporta bāzes statusa piešķiršanu Tenisa sporta centram „Pļavnieki” izskatīšanas Ministru kabinets konstatē:

2.1. Tenisa sporta centrs „Pļavnieki” ir nekustamais īpašums, kas sastāv no šādiem nekustamā īpašuma objektiem:

2.1.1. zemes gabala Augusta Deglava ielā, Rīgā, 13782 m2 platībā (nekustamā īpašuma kadastra Nr. 0100 121 2991), kas ierakstīts Rīgas pilsētas zemesgrāmatu nodalījumā Nr.100000176244 uz sabiedrības ar ierobežotu atbildību „Sporta klubs „Olimpika”” vārda;

2.1.2. ēku (būvju) nekustamā īpašuma Augusta Deglava ielā 130, Rīgā (nekustamā īpašuma kadastra Nr. 0100 621 0766), kurš sastāv no 5 (piecām) būvēm (būvju kadastra apzīmējumi 0100 121 0201 002; 0100 121 2991 001; 0100 121 2991 002; 0100 121 2991 003; 0100 121 2991 004), kas ierakstīts Rīgas pilsētas zemesgrāmatu nodalījumā Nr.100000118583 uz sabiedrības ar ierobežotu atbildību „Sporta klubs „Olimpika”” vārda;

2.1.3. būves saistītas ar zemes gabalu Augusta Deglava ielā b/n (nekustamā īpašuma kadastra Nr. 0100 121 2991), kas ierakstīts Rīgas pilsētas zemesgrāmatu nodalījumā Nr.100000176244 uz Rīgas pilsētas vārda.

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Tenisa sporta centram „Pļavnieki” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Sporta klubs „Olimpika”” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 22.aprīlī ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Tenisa sporta centra „Pļavnieki” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē
(prot. Nr. 4 4.§, 4.2.28.apakšpunkts) ir sniegusi atzinumu, ka Tenisa sporta centrs „Pļavnieki” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Tenisa sporta centram „Pļavnieki” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

09.12.2010 14:45

504

A.Mičule

67047928, anda.micule@izm.gov.lv